Folketing
2007-10-04

Jeg har bemærket, at Dansk Folkeparti har udtalt sig positivt om vores velfærdsrettigheder. Synes fru Pia Kjærsgaard ikke, det ville være rarest for de ældre, hvis de kunne være sikre på, at de hver dag kunne få tilbudt et bad og leve deres eget liv med de hygiejnestandarder, de nu engang har været vant til? Vil det ikke være rart for de ældre, hvis vi på sigt kunne gennemføre det over 5-10 år? Det er altså de to ting: Skal der være flere offentligt ansatte, og vil man være med til, at vi går i gang med bare nogle af vores velfærdsrettigheder?